Diari Oficial de la Generalitat Valenciana


Sumari del DOGV 4207, del 11-03-2002 (2002/2428)

ACORD de 5 de març de 2002, del Govern Valencià, constituït en Junta General d'Accionistes, amb el caràcter d'Universal, de la societat Circuit del Motor i Promoció Esportiva, sa, pel qual s'amplia el capital social i es modifiquen els seus estatuts.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4207

Data del DOGV
:   11-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2428


Data del document
:   05-03-2002

Organisme emissor
:   Circuit del Motor i Promoció Esportiva, SA

Tipus de document
:   Acord

Anàlisi jurídica

 Descriptors 

:   * societat mercantil
    * empresa pública
    * reglament intern
    * ampliació de capital
    * legislació

ACORD de 5 de març de 2002, del Govern Valencià, constituït en Junta General d'Accionistes, amb el caràcter d'Universal, de la societat Circuit del Motor i Promoció Esportiva, sa, pel qual s'amplia el capital social i es modifiquen els seus estatuts. [2002/2428]
  
El Govern Valencià, en la reunió del dia 5 de març de 2002, adoptà l'acord següent:
  
El Decret Legislatiu 1564/1989, de 22 de desembre, pel qual s'aprova el Text Refós de la Llei de Societats Anònimes, estableix, en els articles 144 i 152, que tant la modificació dels estatuts com l'ampliació de capital correspon acordar-les a la Junta General d'Accionistes.
  
La Generalitat Valenciana és l'únic soci de la mercantil Circuit del Motor i Promoció Esportiva, SA, per això correspon al Govern Valencià, constituït en Junta General d'Accionistes, amb el caràcter d'Universal, tant l'adopció de l'acord de modificació dels estatuts de la societat, com el de l'ampliació del seu capital social, d'acord amb el que estableixen els estatuts de la societat, aprovats pel Decret 128/1998, d'1 de setembre, del Govern Valencià.
  
Per tot això, el Govern Valencià, reunit a València el dia 5 de març de 2002 com a Junta General d'Accionistes, amb el caràcter d'Universal, de la mercantil Circuit del Motor i Promoció Esportiva, SA, accepta els següents punts de l'ordre del dia de la reunió:
  
1r. Acordar l'ampliació del capital social de la mercantil en 09.379.582,94 euros, mitjançant l'emissió de 3.499 noves accions nominatives, de 3.005,06 euros de valor nominal cadascuna d'elles.
  
2n. Acordar la modificació de l'article 7dels estatuts socials, fixant el capital social en 12.600.118,94 euros, dividit en 4.499 accions nominatives de 3.005,06 euros de valor nominal cadascuna d'elles.
  
3r. Autoritzar el president i el secretari del Consell d'Administració, indistintament, per a realitzar els actes necessaris per a l'execució del que s'ha acordat en la present reunió, i atorgar per a això, si és el cas, les corresponents escriptures públiques, i instar-ne la inscripció en el Registre Mercantil.
  
4t. Autoritzar el secretari del Consell d'Administració de Circuit del Motor i Promoció Esportiva, SA, per a certificar el contingut de l'acta de la present Junta Universal d'Accionistes i els acords que s'hi han pres.
  
En tractar-se d'una societat unipersonal, s'hi troba present l'únic soci, la Generalitat Valenciana.
  
Després de la deliberació oportuna i en no haver-hi intervencions la constància de les quals se sol·licita, el Govern Valencià, en la seua condició de Junta General d'Accionistes, amb el caràcter d'Universal, per unanimitat,
  
ACORDA
  
Primer
  
Ampliar el capital social de la mercantil Circuit del Motor i Promoció Esportiva, SA, en 38.451.656,94 euros, mitjançant l'emissió de 3.499 noves accions nominatives de 3.005,06 euros de valor nominal cadascuna d'elles, de la mateixa classe i sèrie de les ja existents.
  
Aquest augment del capital serà subscrit íntegrament per l'únic soci de la societat i es desemborsarà mitjançant aportacions dineràries en efectiu en un termini màxim que conclourà el dia 31 de juliol de 2002.
  
Segon
  
Modificar l'article 7 dels estatuts socials, elevant el capital social en igual quantitat a la de l'ampliació de capital acordada. La nova redacció de l'article 7 dels estatuts socials serà la següent:
  
?Article 7
  
El capital social fundacional serà de 09.293.415,94 euros, dividit en 4.499 accions nominatives, de 3.005,06 euros de valor nominal cadascuna d'elles.
  
Les accions número 1 a 1.000, ambdues inclusivament, es troben íntegrament subscrites i desemborsades. Les accions número 1.001 a 4.499 es troben desemborsades en un 50% d'acord amb el que disposa l'article 154 del text refós de la Llei de Societat Anònimes. Els desemborsos pendents s'efectuaran mitjançant aportacions dineràries en el termini màxim de fins al 31 de juliol de 2002.
  
En representació d'aquestes accions s'emetrà un títol múltiple?.
  
Tercer
  
Autoritzar el president i el secretari del Consell d'Administració, indistintament, per a realitzar els actes necessaris per a l'execució del que s'ha acordat en la present reunió, i atorgar per a això, si és el cas, les corresponents escriptures públiques, i instar-ne la inscripció en el Registre Mercantil.
  
Quart
  
Autoritzar el secretari del Consell d'Administració per a certificar el contingut de l'acta de la present Junta General d'Accionistes, amb el caràcter d'Universal, i dels acords que s'hi han pres.
  
Acords aquests que es transcriuen literalment.
  
I, en no haver-s'hi debatut més assumptes que els ressenyats en l'ordre del dia, s'aprova per unanimitat l'acta corresponent a la present reunió de la Junta General d'Accionistes, amb caràcter d'Universal, de la mercantil Circuit del Motor i Promoció Esportiva, SA.
  
El present acord es publicarà en el Diari Oficial de la Generalitat Valenciana.
  
València, 5 de març de 2002
  
El conseller secretari del Govern Valencià,